recursal/SuperWikiNEXT-32B huggingface dataset:
திருநெல்வேலி வெள்ளைப் பிள்ளையார் கோவில் இலங்கை யாழ்ப்பாணம் திருநெல்வேலி செங்குந்த வீதியில் அமைந்துள்ள பிள்ளையார் கோயில் ஆகும்.

வரலாறு
------

கோவிலின் வரலாறு பற்றி பலரும் பல்வேறு விதமான கருத்துக்களை முன்வைக்கின்றனர். அதில் பலராலும் ஏற்றுக்கொள்ளப்பட்டு வந்த கருத்து இப்பொழுது உள்ள மூல விக்கிரகமாகிய உருவ வடிவில் அமைந்த விநாயகனுக்கு அருகே வைத்து வழிபாடும் அருவுருவ வடிவமாகிய விநாயகனையே ஆரம்பத்தில் வைத்து வழிபட்டு வந்தனர் எனவும் நூற்றாண்டு காலத்துக்கு முன் இவ் ஆலய அயலைச் சேர்ந்த அடியவரொருவர் நல்லூர் இராஜதானிப் பகுதியில் தொழில் நிமித்தம் சென்ற போது வீட்டின் அருகே மூலமூர்த்தியாக உள்ள விநாயகர் விக்கிரகம் கிடக்கக் கண்டு அதுபற்றி அவ்வீட்டாரிடம் விசாரித்த போது தாம் நிலத்தில் கிணறு வெட்டிய பொழுது கிணற்றுக்குள் இருந்து கிடைத்தது எனவும் அதை எடுத்து வைத்து வழிபட்ட்தாகவும் கூறினார்கள். எனவே பெரியவர் அவ்விக்கிரகத்தை அவர்களிடம் இருந்து பெற்றுவந்து மூலஸ்தானத்தில் வைத்து வழிபட்டு வந்தார் எனக் கூறப்படுகிறது. 

மறுபுறம் செம்மணிப்பகுதியை அண்டிய நாயன்மார் குளத்தை ஆழமாக்கும் போது கிடைத்ததாகவும் அதையே அவ்வீட்டார் வைத்திருக்க அதனைப் பெற்று வந்ததாகவும் கூறப்படுகின்றது. 

இவ் விக்கிரக அமைப்பானது நல்லூர் இராசதானி கோவிலில் ஒன்றான சட்டநாதர் ஆலய விநாயகர் உருவினை ஒத்ததாக உள்ளதால் அக்காலத்துக்குரியது என உறுதியாக கூறப்படுகின்றது.

பெயர்க் காரணம்
--------------

வெள்ளைப் பிள்ளையார் எனும் பெயர் காரணப் பெயராக இருக்கலாம் எனக் கருதப்படுகின்றது. வெள்ளத்துள் கிடந்தபடியால் அல்லது வெள்ளைக்கல்லினால் ஆனமையால் இப்பெயர் வந்திருக்கலாம் என கருதப்படுகின்றது.

அமைப்பு
-------

தற்போதைய ஆலயமானது சுந்தர விமானம்  உடைய  மூலஸ்தானம், அலங்கார மண்டபம், தாமரைத் தடாக வசந்த மண்டபம், சபா மண்டபங்கள் வைரவ மூர்த்தி ஆலயம், 25 அடி உயர மணிக் கோபுரம், 63 அடி நீள  சடையம்மா மடம், என்பன அமைக்கப்பட்டு அழகொளிரும் எழில் மிகு ஆலயமாக காட்சியளிக்கின்றது.

பூசைகள்
-------

இவ்  ஆலயத்தில் சுமங்கலி பூசை, நவராத்திரி பஜனை, பிள்ளையார்  கதைப் படிப்பு, கந்த, பெரியபுராணப் படிப்பு, திருவெம்பாவை, சித்திரைக்கதைப் படிப்பு என்பன சிறப்பாக நடைபெறுகின்றன

உசாத்துணை நூல்கள்
-----------------

* சின்னத்தம்பி பத்மராசா, கார்த்திகேசு சண்முகதாசன், வெள்ளைப் பிள்ளையார் கும்பாபிஷேக மலர், 2013
* திருநெல்வேலி கிழக்கு வெள்ளைப் பிள்ளையார் ஆலய மஹா கும்பாபிஷேக மலர் 2000
**ஆலம் ஆரா** இந்தியத் திரைப்படமாகும். இத்திரைப்படம் இந்தியாவின் முதல் பேசும் படம். இந்தியில் பேசி, பாடி நடிக்கப்பட்டு 1931ல் வெளிவந்தது. இந்தப்படத்தை **அர்தேஷிர் இரானி** என்பவரது நிறுவனமான **இம்பீரியல் பிலிம் கம்பெனி** தயாரித்தது.

இந்தப் படத்தில் மாஸ்டர் விட்டல், சுபைதா, ஜில்லூ, சுசீலா, பிருத்விராஜ் கபூர் ஆகியோர் நடித்துள்ளனர்.

அர்தேஷிர் இரானி
---------------

இந்தப்படத்தை தயாரித்தது பற்றி இந்திய சினிமா வெள்ளி விழா நிகழ்வில் **அர்தேஷிர் இரானி**யின் கூற்று: "பின்பற்றுவதற்கு எங்களுக்கு எந்த முன்மாதிரியும் அன்று இருக்கவில்லை, ஒலிப்பதிவு பற்றி ஒரு மாதம் பயிற்சி பெற்றோம், பார்ஸி நாடகமேடையிலிருந்து திரைக்கதை அமைத்துக் கொண்டோம். வசன எழுத்தாளர் இல்லை, பாடல் ஆசிரியர் இல்லை, ஒழுங்கற்ற கிறுக்கல்கள் மீது ஒவ்வொன்றையும் திட்டமிட்டோம். ஆரம்பித்தோம், நாடக மேடையில் பாடப்பட்டு வந்த பாடல்களை நானே தேர்ந்தெடுத்தேன். மெட்டுக்களைத் தேடிப்பிடித்தேன், தபேலா, ஹார்மோனியம், வயலின் இந்த மூன்றும் தான் இசைக்கருவிகள்"

சான்றடைவு
---------

1. ↑  Goddard, John. "Missouri Masala Fear not, St. Louisans: You don't need to go to Bombay to get your Bollywood fix" Riverfront Times, St. Louis, Missouri, 30 July 2003, Music section.
2. ↑  Gokulsing, K.; Wimal Dissanayake (2004). *Indian popular cinema: a narrative of cultural change*. Trentham Books. பக். 24. பன்னாட்டுத் தரப்புத்தக எண்:1-85856-329-1. .
3. 1 2  சுதந்திரப் போரில் தமிழ் சினிமா- அறந்தை நாராயணன்- NCBH-வெளியீடு-1988
4. ↑  "Fifty Years of Indian Talkies" (1931-1981) A Commemorative Volume-1981-page-16

வெளி இணைப்புகள்
---------------

விக்கிமீடியா பொதுவகத்தில்,  
 ***ஆலம் ஆரா***   
என்பதில் ஊடகங்கள் உள்ளன. 

* இணையதள திரைப்பட தரவுத்தளத்தில் *ஆலம் ஆரா*
**கண்ணம்மா என் காதலி** 1945 ஆம் ஆண்டு வெளிவந்த தமிழ்த் திரைப்படமாகும். படத்தின் உரையாடல், பாடல் இயக்கம் கொத்தமங்கலம் சுப்பு, இத்திரைப்படத்தில் எம். கே. ராதா, எல். நாராயண ராவ் மற்றும் பலரும் நடித்திருந்தனர். உலகப் போரில் ரங்கூனுக்கு ஆதரவாக பிரித்தானியர்கள் அரசின் ஆலோசனையின் பேரில் இப்படம் தயாரிக்கப்பட்டது. இதன் கதை, திரைக்கதை, வசனம், பாடல்கள் அனைத்தையும் கொத்தமங்கலம் சுப்புவே எழுதியிருந்தார்.

கதைச் சுருக்கம்
---------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ரங்கூன் நகருக்கு அருகில் ஆண்டுதோறும் தீப உற்சவம் என்று ஒரு களியாட்டம் நடைபெறுவதுண்டு. அந்த உற்சவத்திற்கு மருத்துவர் சுந்தரேசன் என்பவர் தனது ஐந்து வயதுக் குழந்தை கண்ணம்மாவை அழைத்துக் கொண்டு செல்கிறார். கூட்ட நெருசலில் குழந்தையைத் திருடன் தூக்கிச் சென்று நகைகளை எடுத்துக்கொண்டு குழந்தையை விட்டு விட்டுப் போய்விடுகிறான். குழந்தையை எவ்வளவோ தேடியும் குழந்தை அகப்படவில்லை. பத்தாண்டுகள் உருண்டோடிவிடுகிறது. இரண்டாம் உலகப் போர் தொடங்கியதும் சப்பானியர் ரங்கூனைத் தாக்குகின்றனர்.

இந்தியாவை நோக்கி அநேகர் போய்க்கொண்டிருப்பதாக கேள்விப்பட்டு சுந்தரி தொடருந்து நிலையத்திற்கு வந்து முத்து ஏறினானோவென்று தேடுகிறபோது கூட்டம் அவளை தொடருந்தை விட்டு இறங்க விடாமல் நெருக்குகிறது. சுந்தரியால் இறங்க முடியவில்லை, தொடருந்து புறப்பட்டு விடுகிறது. தொடருந்தை சப்பானியர் குண்டு எறிந்து தாக்கவே பயணிகள் பலர் காயமடைகின்றனர். சுந்தரிக்கும் பலத்த காயம் ஏற்படுகிறது.
காயத்துக்கு மருந்திடும் போது சுந்தரியின் மச்சத்தைக் கண்டு காணாமல்போன தனது குழந்தை கண்ணம்மா என ஆனந்தமடைகிறார் மரு. சுந்தரேசன்.

மேற்கோள்கள்
-----------

1. ↑  ராண்டார் கை (9 மே 2008). "Kannamma En Kaathali 1945". *தி இந்து* இம் மூலத்தில் இருந்து 2008-11-03 அன்று. பரணிடப்பட்டது... பார்த்த நாள்: 1 அக்டோபர் 2016.
2. 1 2 3  சுதந்திரப் போரில் தமிழ் சினிமா- அறந்தை நாராயணன்- NCBH-வெளியீடு-1988
**சதிலீலாவதி (*Sathi Leelavathi*)** 1936 ஆம் ஆண்டு வெளிவந்த தமிழ்த் திரைப்படமாகும். எல்லிஸ் டங்கன் இயக்கத்தில் வெளிவந்த இத்திரைப்படத்தில் எம். கே. ராதா, எம். ஜி. ஆர் மற்றும் பலரும் நடித்துள்ளனர்.

ஆனந்த விகடன் இதழில் சுப்பிரமணியம் சீனிவாசன் புதினத்தை தழுவி எடுக்கப்பட்ட படமாகும். 1935ஆம் ஆண்டு படப்பிடிப்பு முடிந்திருந்தாலும், வழக்கின் காரணமாக இந்தத் திரைப்படத்தின் வெளியீடு தாமதமானது. பின்னர், 28 மார்ச் 1936 ஆம் தேதி படம் வெளியானது. இந்த திரைப்படத்தின் ஒளிநாடா இருப்பதாக அறியப் படவில்லை.

நடிகர்கள்
---------

* எம். கே. ராதா
* டி. எஸ். பாலையா
* ம. கோ. இராமச்சந்திரன்
* எம். வி. மணி
* எம். கே. மணி
* பி. நம்மாழ்வார்
* டி. என். லட்சுமண ராவ்
* பி. என். ராமகிருஷ்ணன்
* எம். ஆர். ஞானாம்பாள்
* தனலட்சுமி
* சாந்தகுமாரி
* எம். சந்திர பாய்
* எம். எஸ். முருகேசன்
* என். எஸ். கிருஷ்ணன்
* எஸ் சுந்தரராம்

கதைச்சுருக்கம்
--------------

சென்னையில் செல்வந்தர் கிருஷ்ணமூர்த்தி தன் மனைவி லீலாவதி மற்றும் மகள் லட்சுமியுடன் வாழ்ந்து வருகிறார். தன் நண்பன் ராமநாதன் மூலமாக மது மற்றும் சூதாட்டத்திற்கு அறிமுகம் கிடைக்கிறது. பின்னர் மோகனாங்கி என்ற பெண் வாசம் ஆசை கொள்வதால் அவளுக்கு ரூபாய் 50000 தருவதாக வாக்கு கொடுக்கிறார் கிருஷ்ணமூர்த்தி.

கிருஷ்ணமூர்த்தியின் நண்பன் பரசுராமன் அவரை நல்வழிப்படுத்த முயற்சி செய்கிறார். அந்த ஆடம்பரமான வாழ்க்கைக்காக கிருஷ்ணமூர்த்தி வாங்கிய கடனை கட்ட இயலாததால் மேலும் குடிப் பழக்கத்திற்கு அடிமையாகிறார். அதன் பின்விளைவாக தன் மனைவி லீலாவதியை சந்தேகிக்கிறார்.

பின்னர் ஒரு சமயம் குடிபோதையில் கிருஷ்ணமூர்த்தி இருக்கும்பொழுது, தன் நண்பன் பரசுராமனை தான்தான் கொன்று விட்டதாக தவறாக நினைத்து, மனைவி மற்றும் மகளை கோவிந்தனிடம் விட்டுவிட்டு ஸ்ரீலங்காவிற்கு தப்பிச் சென்று, ஒரு தேயிலை தோட்டத்தில் வேலை செய்கிறார் கிருஷ்ணமூர்த்தி. லீலாவதி மற்றும் லட்சுமி இருவரும் வறுமையில் வாடுகிறார்கள். பின்னர் என்னவானது என்பதே மீதி கதையாகும்.

வெளி இணைப்புகள்
---------------

* *சதிலீலாவதி*  ஐஎம்டிபி தளத்தில்

மேற்கோள்கள்
-----------


1. ↑  "http://sangam.org". .
2. ↑  "Rajadhyaksha & Willemen 1998, p. 92.". .
3. ↑  "https://www.thehindu.com". .
4. ↑  "http://tamildigitallibrary.in". .
**ஆதிரெட்டி பவானி** (*Adireddy Bhavani*) (பிறப்பு 1984 அல்லது 1985 ) ஓர் இந்திய அரசியல்வாதி ஆவார். இவர் 2019 ஆம் ஆண்டு முதல் ஆந்திரப் பிரதேச சட்டமன்ற உறுப்பினராக ராஜமன்றி நகர்ப்புற சட்டப் பேரவைத் தொகுதியிலிருந்து தெலுங்கு தேசம் கட்சியைப் பிரதிநிதித்துவப்படுத்துகிறார்.

ஆரம்ப கால வாழ்க்கை
------------------

ஆதிரெட்டி பவானி முன்னாள் மத்திய அமைச்சர் கிஞ்சராபு எர்ரான் நாயுடுவின் மகளும் ராம் மோகன் நாயுடுவின் சகோதரியும் ஆவார். ஐஐஎல்எம் பல்கலைக்கழகத்தில் முதுகலை பட்டப்படிப்பை முடித்துள்ளார். சட்ட மேலவை உறுப்பினரான ஆதிரெட்டி அப்பா ராவின் மகன் ஆதிரெட்டி சிறீநிவாசை மணந்தார்.

அரசியல் வாழ்க்கை
----------------

ஆதிரெட்டி பவானி 2019 ஆந்திரப் பிரதேச சட்டப் பேரவைத் தேர்தலில் ராஜமன்றி நகர்ப்புற சட்டப்பேரவைத் தொகுதியில் தெலுங்கு தேசம் கட்சியின் சார்பில் போட்டியிட்டு சட்டமன்ற உறுப்பினராக வெற்றி பெற்றார்.

மேற்கோள்கள்
-----------

1. 1 2  "ఆంధ్రప్రదేశ్ అసెంబ్లీ ఎన్నికల్లో గెలిచిన యువత వీళ్లే" (in te). *BBC News తెలుగు*. .
2. ↑  Talari, Yadedya (6 March 2019). "TDP leader Yerram Naidu's daughter to contest from Rajamahendravaram" (in en). .
3. ↑  "Adireddy Bhavani(TDP):Constituency- RAJAHMUNDRY CITY(EAST GODAVARI) - Affidavit Information of Candidate". .
**உபாசனா மொகபத்ரா** (*Upasna Mohapatra*) பாரதிய ஜனதா கட்சியின் இளைஞர் அணியின் தலைவர் ஆவார்.

வாழ்க்கை
--------

சிப்பாய் கலகத்திற்கு (1857) முன்பே பிரித்தானிய ஆட்சியாளர்களுக்கு எதிரான முதல் கிளர்ச்சியாக (1817) கிழக்கிந்தியாவில் பைகா கலகத்தின் முன்னோடியாக இருந்த பக்ஷி ஜகபந்து பித்யாதரின் கொள்ளுப்பேத்தி ஆவார். இவர் ஒடிசாவின் பிரம்மகிரி, மொகாபத்ராவைச் சேர்ந்தவர். ஒடிசா காங்கிரசின் தலைவராக இருந்த இலாலாதேந்து பித்யாதர் மொகபத்ரா இவரது தந்தை ஆவார். இவர் புவனேசுவரம் மற்றும் கட்டாக்கில் உள்ள இரண்டு தனியார்ப் பள்ளிகளில் கல்வி கற்றார். 2015 முதல் மும்பை சோபியா கல்லூரியில் உயர் படிப்பைத் தொடர்ந்தார்.

அரசியல்
-------

மொகாபத்ரா தனது அரசியல் வாழ்க்கையை அக்டோபர் 2017 வரை உறுதிப்படுத்தவில்லை என்றாலும் இவர் 2014 பொதுத் தேர்தல்களில் தீவிரமாகச் செயல்பட்டார். பல அரசியல் மற்றும் சமூக விடயங்களில் குரல் எழுப்பிய பிறகு இவர் அரசியல் வெளிச்சத்திலிருந்தார்.

14 அக்டோபர் 2017 அன்று தர்மேந்திர பிரதான் தலைமையில் பாஜகவில் சேர்ந்தார். இவர் ஆகத்து 2018-இல் பாஜகவின் மாநில ஒருங்கிணைப்பாளராகவும், மோதி ஆதரவு பிரச்சாரத்தின் மாநில ஒருங்கிணைப்பாளராகவும் நியமிக்கப்பட்டார்.

2019 சட்டமன்றத் தேர்தலில் தனது மாமா லலிதேந்து பித்யாதர் மொகாபத்ராவிற்காக பிரம்மகிரி சட்டமன்றத் தேர்தலில் பிரச்சாரத்தை உபாசனா முன்னின்று நடத்தினார். இங்கு இவர் பிரம்மகிரியின் இடத்தைப் பிடித்தார். தற்போது பிரம்மகிரி சட்டமன்றத் தொகுதியின் சட்டமன்ற உறுப்பினராகவும் உள்ளார்.

திருமணம்
--------

சூன் 2019இல், தேர்தல் முடிவுகள் அறிவிக்கப்பட்ட சிறிது நேரத்திலேயே, மும்பையைச் சேர்ந்த தொழிலதிபர் சுப்ரான்சு சேகர் பிசுவாலுடன் உபாசனா புவனேசுவரத்தில் ஒரு முறையான விழாவில் நிச்சயதார்த்தம் செய்து கொண்டார்.

சுப்ரான்சுவும் உபாசனாவும் 17.02.2021 அன்று நண்பர்கள் மற்றும் குடும்பத்தினரால் முன்னிலையில் திருமணம் செய்து கொண்டனர்.

சர்ச்சை
-------

மார்ச் 16, 2021 அன்று, மொகாபத்ரா சுமார் 20 பேருடன் சேர்ந்து புவனேசுவரத்தில் உள்ள நயபள்ளியில் ஒரு வீட்டின் குத்தகை தாரர்களைக் கொடுமைப்படுத்தியதாகக் கூறப்படுகிறது. குத்தகை தாரரை தாக்கியதற்காக மகாபத்திரா மீது வழக்குப் பதிவு செய்யப்பட்டு, சம்பவம் தொடர்பாக 17 பேர் கைது செய்யப்பட்டனர்.

மேற்கோள்கள்
-----------

1. ↑  "Lalatendu Bidyadhar Mohapatra's daughter to step into politics". *The Times of India*. 20 December 2016 இம் மூலத்தில் இருந்து 2017-05-28 அன்று. பரணிடப்பட்டது.. .
2. ↑  Kanak News (2017-01-27), *Exclusive Interview With Upasna Mohapatra*, archived from the original on 2017-03-05, retrieved 2017-02-09
3. ↑  "ଆଇ ସପୋର୍ଟ ମୋଦି କ୍ୟାମ୍ପେନର ରାଜ୍ୟ ସଂଯୋଜିକା ହେଲେ ଉପାସନା ମହାପାତ୍ର". *odishatime.co.uk*. 6 August 2018. .
4. ↑ . 8 August 2019.
5. ↑ . 17 March 2021.
**தாசி அபரஞ்சி** 1944 ஆம் ஆண்டு வெளிவந்த தமிழ்த் திரைப்படமாகும். ஜெமினி ஸ்டூடியோ நிறுவனத்தினரால் வெளியிடப்பெற்ற இத்திரைப்படத்தில் கொத்தமங்கலம் சீனு, எம். கே. ராதா, புஷ்பவல்லி மற்றும் பலரும் நடித்திருந்தனர். இப்படத்தில் நடித்து, கதை, உரையாடல்,பாடல்கள் போன்றவற்றை எழுதியதுடன் துணை இயக்குநராகவும் கொத்தமங்கலம் சுப்பு பணியாற்றினார்.

கதைச்சுருக்கம்
--------------

மகதபுரி என்னும் ஊரில் அபரஞ்சி என்ற ஒரு தாசி இருந்தாள். அகங்காரம் மிக்கவளான அந்த தாசி யாராவது தன்னைப்பற்றி பேசினாலோ, நினைத்தாலோ ஆயிரம் பொன்னை அபராதமாக வசூலித்து விடுவாள். மகதபுரியில் உள்ள கோயிலில் ஒரு ஏழைப் பூசாரி (கொத்தமங்கலம் சுப்பு) இருந்தார். அவர் இந்த அபரஞ்சி மீது பெரும் மோகம் கொண்டிருந்தார். அவளை அடைய விரும்பிய பூசாரி, சர்க்கரைப் பொங்கலில் வசிய மருந்தைக் கலந்து, இந்தப் பிரசாதத்தை அபரஞ்சியிடம் கொடுக்குமாறு அவளின் வேலைக்காரியான சிங்காரியிடம் (எம். எஸ். சுந்தரிபாய்) கொடுத்தனுப்புகிறார். ஆனால் சர்க்கரைப் பொங்கலை அபரஞ்சியிடம் கொடுக்காத சிங்காரி அதைத் தானே சாப்பிட்டு எஞ்சியதை தனது ஆட்டுக்கு ஊட்டிவிடுகிறாள். வசிய மருந்தை சாப்பிட்ட சிங்காரி பிரேமை பிரேமை என்றும் ஆட்டுக்குட்டி மே மே என்றும் பூசாரியைத் தேடி ஒடுகின்றனர் இவ்வாறு கதை செல்கிறது.

மேற்கோள்கள்
-----------

1. ↑  ராண்டார் கை (19 செப்டம்பர் 2008). "Dasi Aparanji (1944)". தி இந்து இம் மூலத்தில் இருந்து 25 அக்டோபர் 2008 அன்று. பரணிடப்பட்டது... பார்த்த நாள்: 2 சனவரி 2017.
2. ↑  அறந்தை நாராயணன் (நவம்பர் 20 1996). "சினிமாவுக்குப் போன இலக்கியவாதிகள்-5 கொத்தமங்கலம் சுப்பு". *தினமணிக் கதிர்*.
**பிரம்மரிசி** என்பது ரிசிகளின் தவவலிமைக்கு ஏற்றவாறு கொடுக்கப்படும் பட்டங்களில் மிக உயர்ந்தபட்டமாகும். இத்தகைய பட்டம் பெற்றவர்கள் மற்ற ரிசிகளில் உயர்ந்தவராக மதிக்கப்படுவார் என்கிறது இந்து தொன்மவியல் நூல்கள்.

ரிஷிகளுக்கேல்லாம் ரிஷி என்பவரை மகரிஷி என்றழைப்பர். மகரிஷிகளுக்கெல்லாம் ரிஷி என்பவரை **பிரம்மரிஷி** என்பர். வேதங்களின் படி எவர் ஒருவர் பிரம்மஞானம் பெற்றவராக கருதப்படுகிராரோ, அவரே பிரம்மரிஷி என்ற பட்டத்துடன் அழைக்கப்படுவார். இதுவரை பிருகு, அத்திரி, அங்கரிசர் , காச்யபர், விசுவாமித்ரர், வசிஷ்டர், சாண்டில்யர் ஆகிய எழு ரிஷிகள் மட்டுமே. பிரம்மரிஷி பட்டம் பெற்றுள்ளனர். இதில் விசுவாமித்ரர் மட்டும் சத்ரிய குலத்தில் தோன்றி தன் தவ வலிமையால் பிரம்மரிஷி பட்டம் பெற்றார். பிரம்மரிஷிகளுக்கு தேவர்களுக்கு நிகரான சக்தி இருப்பதாகவும் வேதங்கள் கூறுகின்றன.

பழமொழி
------

* வசிட்டர் வாயால் பிரம்மரிசி பட்டம்

ரிஷிகள்
-------

ரிஷிகள் விஞ்ஞானம் மருத்துவம் போன்ற பல துறைகளிலும் முன்னோடிகளாக இருந்து வந்ததை பல நூல்கள் குறிப்பிடுகின்றன. "ஊர்வசி பஞ்சரத்னம்" எனும் நூல் தாயின் வயிற்றில் கருவின் வளர்ச்சியை பல ஆயிரம் ஆண்டுகளுக்கு முன்னரே ரிஷிகள் அறிந்திருந்ததைக் குறிப்பிடுகின்றது.

இவற்றையும் காண்க
----------------

* சப்தரிஷிகள்

ஆதாரங்கள் மேற்கோள்கள்
---------------------

1. ↑

வெளி இணைப்புகள்
---------------
குருவாயூர் கோயில்
**குருவாயூர் ஏகாதசி** கேரளாவின் குருவாயூர் கோயிலில் கொண்டாடப்படும் விழா நாள்.

வெளுத்தபட்சத்தில் மலையாள விருச்சிக மாத (தமிழில் கார்த்திகை மாதம்) ஏகாதசி நாள் குருவாயூரைப் பொறுத்தவரை மிகவும் புனிதமான நாளாக **குருவாயூர் ஏகாதசி**யாகக் கொண்டாடப்படுகிறது.

ஏகாதசி
------

ஏகாதசி என்று அழைக்கப்படும் நாளானது, வானத்தில் சந்திரன் பௌர்ணமி (முழு நிலவு) மற்றும் அமாவாசை இரவுகளுக்கு இடையிலே காட்சி தரும் பதினொன்றாம் நாளைக் குறிப்பதாகும். இது பதினைந்து நாட்களுக்கு ஒரு முறை வரும். இந்து மதத்தை பின்பற்றுவோருக்கு மிகவும் முக்கியமான விரத நாளாகும். வருடத்தில் மொத்தம் 24 ஏகாதசிகள் நிகழ்கின்றன. 

குருவாயூர் ஏகாதசி நாள் மண்டல விரதமிருக்கும் காலத்தில் நிகழ்கின்றது. அதற்கு முன்வரும் ஒன்பதாவது நாளான நவமி மற்றும் பத்தாம் நாளான தசமியும் முக்கியம் வாய்ந்ததாகும்.

வழிபாட்டு முறை
--------------

### ஏகாதசி விளக்கு

**ஏகாதசி விளக்கு** ஏற்றும் வழக்கம் ஏகாதசி விளக்கு கொண்டாடப்படும் நாளுக்கு ஒரு மாதம் முன்னாலேயே தொடங்கி விடுகிறது. மேலும் வெவ்வேறு மனிதர்கள், குடும்பங்கள் மற்றும் நிறுவனங்கள் வழிபாடு செய்யும் வகையில் ஒவ்வொரு நாளும் விளக்குகளை ஏற்றி தமது வேண்டுதல்களை நிறைவேற்ற தொடங்கி விடுகின்றனர். ஒன்பதாவது நாளான நவமி அன்று, மரபார்ந்த வகையில், குடும்பத்தினர் விளக்குகளில் நெய்யை ஊற்றி விளக்கு ஏற்றி வழிபடுவது வழக்கமாகும். பத்தாவது நாளான தசமியன்று, சமோரின் ராஜாவின் வகையாக, தற்பொழுது குருவாயூரப்பன் சங்கீர்த்தன சமாஜம் என்ற அமைப்பு, விளக்கை ஏற்றி வழிபடும் பொறுப்பை ஏற்று நிறைவேற்றி வருகிறது. இந்த நாளன்று விடியற்காலை 3.00 மணிக்கு நிர்மால்ய தரிசனத்திற்காக கதவுகள் திறந்த பிறகு, இரு நாட்கள் கழிந்து பன்னிரண்டாம் நாள் அன்றே அதாவது துவாதசியன்று காலை 9.00 மணிக்கே மீண்டும் கதவுகள் மூடப்படுகின்றன, இப்படியாக தசமி மற்றும் ஏகாதசி நாட்கள் அன்று பக்தர்கள் அனைவரும் தரிசனம் மேற்கொள்ள வழி வகை செய்யப்பட்டுள்ளது. 

### துவாதசி பணம்

மேலும் துவாதசி நாளன்று துவாதசி (நன்கொடை) பணம் என்ற சடங்கின் படி குடும்பத்தின் நலனுக்காக ஒரு சிறு தொகை நன்கொடையாக கூத்தம்பலத்தில் வழங்கும் பழக்கமும் தொன்று தொட்டு இருந்து வருகிறது.

முக்கியத்துவம்
--------------

குருவாயூர் ஏகாதசி நாளன்று கஜராஜன் கேசவனின் நினைவு நாளாகவும் மேலும் கர்நாடக இசைமேதையான செம்பை வைத்திய நாத பாகவதரை போற்றும் வண்ணம் செம்பை சங்கீத உற்சவமும் அனைவரும் போற்றும் வண்ணம் நடத்தப்படுகிறது. 

ஸ்ரீ வத்சம் பயணிகள் தங்குமிடத்திற்கு முன் அமைந்துள்ள கஜராஜன் கேசவனின் சிலைக்கு யானைகளின் கூட்டம் ஊர்வலமாக வந்து, யானைகளின் தலைவன் தனது தும்பிக்கையால் கேசவனின் சிலைக்கு மலர் மாலை அணிவிக்க, இதர யானைகள் கேசவனுக்கு மரியாதை செலுத்துவது ஒரு கண்கொள்ளா காட்சியாகும். 

ஏகாதசி நாளன்று, உதயாஸ்தமன பூஜை எனப்படும் (விடியற்காலை முதல் நள்ளிரவு வரையிலான பூஜைகள்) அனைத்து பூஜைகளும் குருவாயூர் கோவில் நிர்வாகமே (தேவஸ்வம்) மேற்கொண்டு வருகிறது. சீவேலி எனப்படும் யானைகள் பங்கு கொள்ளும் கோவிலை சுற்றிவரும் உற்சவ நிகழ்ச்சிக்குப்பிறகு, அந்நாள் கீதோபதேச நாளாகவும் கொண்டாடப்படுவதால், ஏகாதசியன்று யானைகளின் ஊர்வலம் ஒன்றும் கோவிலில் இருந்து அண்மையிலுள்ள பார்த்த சாரதி கோவில் வரை சென்று வருவதை வழக்கமாக உள்ளது. 

ஏகாதசி நாளன்று இரவில், இறுதியாக ஏகாதசி விளக்குகள் ஏற்றப்பட்டு, யானைகளுடைய பிரம்மாண்டமான ஊர்வலம் ஒன்றும் நடைபெறும், அதுவே அன்றைய விழாவின் மகுடமான நிகழ்ச்சி.

குருவாயூர் கோவில் நுழைவு வாயில்

மேலும் வாசிக்க
--------------

* குருவாயூர் கோயில்
* கேரளாவின் கலாசாரம்
**பல்லவி தானி** (*Pallavi Dani*) ஓர் இந்திய-அமெரிக்கக் கணிதவியலாளர் மற்றும் லூசியானாவின் பேடன் ரூஜில் உள்ள லூசியானா மாநில பல்கலைக்கழகத்தில் கணிதத்தின் இணைப் பேராசிரியராக உள்ளார். இவரது ஆராய்ச்சி பகுதி வடிவியல் குழு கோட்பாடு குறிப்பாக, குலம் அரையளவு-சம அளவை மாறுபாடு குறித்ததாகும்.

கல்வியும் பணியும்
-----------------

தானி இந்தியாவின் மும்பையில் உள்ள மும்பை பல்கலைக்கழகத்தில் கணிதத்தில் இளநிலை அறிவியல் பட்டம் பெற்றார். இவர் 2001-இல் சிக்காகோ பல்கலைக்கழகத்தில் கணிதத்தில் முதுநிலைப் பட்டம் பெற்றார். 2005-இல் சிக்காகோ பல்கலைக்கழகத்தில் கணிதத்தில் முனைவர் பட்டத்தினை "முடிவற்ற குழுவில் உள்ள தனிமங்களின் புள்ளியியல் பண்புகள்" எனும் பொருண்மையில் பென்சன் பார்ப் ஆராய்ச்சி வழிகாட்டுதலில் கீழ் முடித்தார்.

முனைவர் பட்ட ஆய்வினை முடித்த பிறகு. சிக்காகோ பல்கலைக்கழகத்தில், தானி நார்மன் , ஓக்லஹோமாவில் உள்ள ஓக்லஹோமா பல்கலைக்கழகம் மற்றும் ஜார்ஜியாவின் அட்லாண்டாவில் உள்ள எமோரி பல்கலைக்கழகத்தில் முதுநிலை பதவிகளை வகித்தார். தானி 2009-இல் லூசியானா மாநிலப் பல்கலைக்கழகத்தில் பணிக்கால தொகுதி ஆசிரியப் பணியில் சேர்ந்தார். இவர் தற்போது லூசியானா மாநிலப் பல்கலைக்கழகத்தில் கணிதத்தின் இணைப் பேராசிரியராக உள்ளார்.

சூன் 2015-இல் கலிபோர்னியாவின் பெர்க்லியில் உள்ள கணித அறிவியல் ஆராய்ச்சி நிறுவனத்தில் வடிவியல் குழுக் கோட்பாடு குறித்த விரிவுரைகளைத் தானி வழங்கினார்.

இவர் 2015 முதல் 2017 வரை அமெரிக்கக் கணித சங்கம் - சைமன்சு பயண நிதியின் குழுவில் பணியாற்றினார்.

அங்கீகாரம்
----------

2016ஆம் ஆண்டில், கணிதத்தில் பெண்களுக்கான சங்கம் தானிக்கு ரூத் I. மிக்லர் நினைவுப் பரிசை வழங்கியது. சமீபத்தில் பதவி உயர்வு பெற்ற இணைப் பேராசிரியருக்கு ஆண்டுதோறும் வழங்கப்படும் இந்த பரிசு, நியூ யோர்க்கின் இத்தாக்காவில் உள்ள கோர்னெல் பல்கலைக்கழகத்தில் கணிதத் துறையில் ஒரு பருவத்தினை கற்பிக்காமல் செலவிட அனுமதிக்கிறது. தானி 2017 வசந்த கால பருவத்தினை கோர்னலில் கழித்தார். இங்கு இவர் திம் ரிலேயுடன் பணிபுரிந்தார். மற்ற கோர்னெல் ஆசிரிய உறுப்பினர்களுடன் தொடர்பு கொண்டார். 

தேசிய அறிவியல் அறக்கட்டளையின் மானியங்களால் தானியின் ஆராய்ச்சி ஆதரிக்கப்பட்டது. 2016 முதல் 2018 வரையிலான இவரது ஆராய்ச்சிக்கு சைமன்சு அறக்கட்டளை நிதி ஒத்துழைப்பினை நல்கியது.

தேர்ந்தெடுக்கப்பட்ட வெளியீடுகள்
-------------------------------

* Abrams, Aaron; Brady, Noel; Dani, Pallavi; Young, Robert (2013). "Homological and homotopical Dehn functions are different". *Proc. Natl. Acad. Sci. USA* **110** (48): 19206–19212. doi:10.1073/pnas.1207377110. Bibcode: 2013PNAS..11019206A.
* Dani, Pallavi; Thomas, Anne (2014). "Divergence in right-angled Coxeter groups". *Trans. Amer. Math. Soc.* **367** (5): 3549–3577. doi:10.1090/S0002-9947-2014-06218-1.

மேற்கோள்கள்
-----------

1. ↑
2. ↑

வெளி இணைப்புகள்
---------------

* MathSciNet இல் பல்லவி டானி ஆசிரியர் சுயவிவரம்
* Pallavi Dani வெளியீடுகள்
* அதிகாரப்பூர்வ இணையதளம்
**ஒரகடம்** காஞ்சிபுரம் மாவட்டத்தில் உள்ள திருக்கழுகுன்றத்தை அடுத்துள்ள ஒரு வளர்ந்து வரும் பொருளாதார மண்டலம் ஆகும். திருப்பெரும்புதூருடன் இணைந்து தொடங்கப்பட்ட தொழிற்சாலைகள் ஏறக்குறைய 7000 ஏக்கர் நிலப்பரப்பில் அமைந்துள்ளன.

அமைவிடம்
--------

காஞ்சிபுரம் மாவட்டம், திருப்போரூர் வட்டம், செங்கற்பட்டு- திருக்கழுகுன்றம் சாலையில் அமைந்துள்ளது ஒரகடம்.

ஸ்ரீகோதண்டராம ஸ்வாமி திருக்கோயில்
---------------------------------

ஒரகடம் பகுதி பண்டைய காலத்தில் தொண்டை நாட்டைச் சேர்ந்த பகுதி. ஒரகடத்தின் பண்டைய பெயர் பராங்குசபுரம் என்பது. ஸ்ரீகோதண்டராம ஸ்வாமி திருக்கோயில் எனும் 1200 ஆண்டுகள் பழைமையான ஸ்ரீராமர் திருக்கோயில் இங்கமைந்துள்ளது. இத்திருக்கோயிலில் மூலவர் ஸ்ரீரகுநந்தன் மூலவர் தாயாருடன் ஒரே சந்நிதியில் காட்சியளிப்பது அரிதான அமைப்பாகும். இத்திருக்கோயிலில் திருப்பணிகள் தற்போது (2014 ஆம் ஆண்டு) நடந்து வருகின்றன.இத்திருக்கோயிலைச் சுற்றி அக்ரஹாரம் கருடனின் இறக்கைகள் போன்ற அமைப்பில் அமைவதற்கு வேண்டிய நிலத்தை ஸ்ரீஅஹோபில மடத்தின் ஸ்ரீஷஷ்ட்ட பராங்குஸ யதீந்தர மஹாதேசிகன் தாமே அளந்து அளித்ததால் ’பராங்குசபுரம்’ என்ற பெயர் ஏற்பட்டது.

தொழிற்சாலைகள்
-------------

ஒரகடத்தில் 300 கோடி ரூபாய் முதலீட்டில் நோக்கியா-சீமன்சு நெட்வொர்க் தொழிற்சாலை நிறுவப்பட்டு 99 வருட குத்தகைக்கு மிகவும் குறைக்கப்பட்ட தொகைக்கு நிலமும் பெற்று பெருந்தொகையை வரி ஏய்ப்பும் செய்தது ($413 மில்லியன்) நோக்கியா நிறுவனம்.

அடிக்குறிப்புகளும் மேற்கோள்களும்
--------------------------------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑
4. ↑
5. ↑
6. ↑
7. ↑  "சென்னை-ஆன்லைன் செய்தி" இம் மூலத்தில் இருந்து 2016-03-04 அன்று. பரணிடப்பட்டது.. .
**துகாராம்** 1938 ஆம் ஆண்டு வெளிவந்த தமிழ்த் திரைப்படமாகும். கோவை சென்ட்ரல் ஸ்டூடியோஸ் நிறுவனத்தினரால் வெளியிடப்பெற்ற இத்திரைப்படத்தில் முசிரி சுப்பிரமணிய ஐயர், கே. சாரங்கபாணி மற்றும் பலரும் நடித்திருந்தனர். தமிழ், தெலுங்கு இரு மொழிகளிலும் இத்திரைப்படம் தயாரிக்கப்பட்டு வெளியானது. பிற்காலத்தில் பிரபல பின்னணிப் பாடகியாக விளங்கிய ஆர். பாலசரஸ்வதி இத்திரைப்படத்தில் சிறுமி வேடத்தில் துகாராமின் மகளாக நடித்திருந்தார்.

நடிகர்கள்
---------

* முசிரி சுப்பிரமணிய ஐயர் (துக்காராம்)
* கே. சாரங்கபாணி
* ஆர். பாலசுப்பிரமணியம்
* எம். எஸ். முருகேசம்
* சொக்கலிங்க பாகவதர்
* கே சீதா
* மீனாம்பாள்
* ஆர். பாலசரஸ்வதி (துக்காராமின் மகள்)

சிறு தகவல்
----------

பிரபல கருநாடக இசை வித்துவானாகிய முசிரி சுப்பிரமணிய ஐயர் நடித்த ஒரே ஒரு திரைப்படம் இதுவாகும். இப்படத்தில் நடிப்பதற்காக அவர் மீசை வளர்த்தார். இதையிட்டு கல்கி ஆனந்த விகடன் இதழில் எழுதிய துகாராம் திரைப்பட விமர்சனத்தில் நகைச்சுவையாகக் குறிப்பிட்டுள்ளார்.

பாடல்கள்
--------

இப்படத்தின் பிரதிகள் எதுவும் கிடைக்கவில்லை. பாடல்கள் கொலம்பியா இசைத்தட்டுகளில் வெளிவந்தன.

உசாத்துணை
---------

1. 1 2  ராண்டார் கை (11 ஜனவரி 2008). "Tukaram 1938". *தி இந்து* இம் மூலத்தில் இருந்து 2016-11-25 அன்று. பரணிடப்பட்டது... பார்த்த நாள்: 25 நவம்பர் 2016.
2. ↑  "'துகாராம்' பட விமரிசனம்".. பார்த்த நாள்: 25 நவம்பர் 2016.
**முனைவர் ஒய். எசு. ஆர். தோட்டக்கலைப் பல்கலைக்கழகம்** (*Dr. Y.S.R. Horticultural University*)(முன்பு **ஆந்திரப் பிரதேச தோட்டக்கலைப் பல்கலைக்கழகம்**) என்பது இந்தியாவின் ஆந்திரப் பிரதேசத்தின் மேற்கு கோதாவரி மாவட்டத்தில் தாடேபள்ளிகூடம் அருகே உள்ள வெங்கடராமன்னகூடமில் அமைந்துள்ள ஒரு மாநிலப் பல்கலைக்கழகமாகும். இது 2007ஆம் ஆண்டு ஆந்திரப் பிரதேச அரசால் நிறுவப்பட்டது. இப்பல்கலைக்கழகம் தோட்டக்கலை அறிவியலின் கல்வி மற்றும் ஆராய்ச்சியில் கவனம் செலுத்துகிறது.

வரலாறு
------

முனைவர் ஒய். எசு. ஆர். தோட்டக்கலைப் பல்கலைக்கழகம் 2007ஆம் ஆண்டு ஆந்திரப் பிரதேச அரசால் ஆந்திரப் பிரதேச தோட்டக்கலைப் பல்கலைக்கழகம் என மேற்கு கோதாவரி மாவட்டத்தில் வெங்கடராமன்னகூடம், மகபூப் நகர் மாவட்டத்தில் மோஜர்லா மற்றும் கடப்பா மாவட்டத்தில் ஆனந்தராஜுபேட்டை ஆகிய இடங்களில் மூன்று தோட்டக்கலை கல்லூரிகளுடன் இணைந்து நிறுவப்பட்டது. ஆச்சார்யா என். ஜி. ரெங்கா வேளாண் பல்கலைக்கழகத்தின் கீழ் சில வேளாண் கல்வித் திட்டங்கள் சில காலம் செயல்படுத்தப்பட்டன. 2008ஆம் ஆண்டு முதல் துணைவேந்தர் நியமிக்கப்படும் வரை அரசாங்க அதிகாரியால் இப்பல்கலைக்கழகம் நிர்வகிக்கப்பட்டது. பின்னர் இது துணைவேந்தர் நிர்வாகத்தின் கீழ் மாறியது. இது 2011இல் முனைவர் ஒய். எசு. ஆர். தோட்டக்கலை பல்கலைக்கழகம் என மறுபெயரிடப்பட்டது. இப்பல்கலைக்கழகத்தின் தற்போதைய துணைவேந்தர் தோ. ஜானகிராம் ஆவார்.

இணைவு கல்லூரிகள்
----------------

* தோட்டக்கலை கல்லூரி, அனந்தராஜுபேட்டை, கடப்பா மாவட்டம்.
* தோட்டக்கலை கல்லூரி, வெங்கடராமண்ணகூடம், மேற்கு கோதாவரி மாவட்டம்.
* தோட்டக்கலை கல்லூரி, பார்வதிபுரம், விஜயநகரம் மாவட்டம்.
* தோட்டக்கலை கல்லூரி, சின்னலதரிபி, குட்லூர் மண்டலம், பிரகாசம் மாவட்டம்

பல்கலைக்கழகத் துறைகள்
---------------------

* பழ அறிவியல்

* காய்கறி அறிவியல்

* மலர் வளர்ப்பு மற்றும் நிலத்தோட்டமிடல்

* மசாலா, தோட்டம், மருத்துவம் & நறுமணப் பயிர்கள்

* அறுவடைக்குப் பின் தொழில்நுட்பம்

* பூச்சியியல்

* தாவர நோயியல்

* மரபியல் மற்றும் தாவர இனப்பெருக்கம்

* வேளாண்மை மற்றும் மண் அறிவியல்

* தாவர உடலியல், உயிர்வேதியியல் & நுண்ணுயிரியல்

* ஆங்கிலம், புள்ளியியல் & சமூக அறிவியல்

* தோட்டக்கலை பொறியியல் மற்றும் சுற்றுச்சூழல் அறிவியல் கால்நடை பராமரிப்பு

மேற்கோள்கள்
-----------

வெளி இணைப்புகள்
---------------

* அதிகாரப்பூர்வ இணையதளம்

வார்ப்புரு:Universities in Andhra Pradesh
**வங்காளதேச மகிளா பரிசத்** ( Bangladesh Mahila Parishad ) என்பது பெண்களுக்கான மனித உரிமைகள் அமைப்பாகும். இது 4 ஏப்ரல் 1970 இல் நிறுவப்பட்டது. விடுதலைப் போருக்குப் பிறகு, 1976 இல் சுதந்திர வங்காளதேசத்தில் சமூகச் சட்டத்தின் கீழ் பதிவு செய்யப்பட்டது. இதற்கு நார்வே ஆதரவு அளிக்கிறது. 

வங்காளதேச மகிளா பரிஷத் 4 ஏப்ரல் 1970 இல் கிழக்கு பாக்கித்தான் மகிளா பரிஷத் என்ற பெயரில் சூஃபியா கமால் என்பவரால் நிறுவப்பட்டது.   இதன் முதல் பொதுச் செயலாளராக மலேகா பேகம் என்பவர் இருந்தார்.  இந்த அமைப்பு 1969 கிழக்கு பாக்கித்தானின் பொதுமக்களின் எழுச்சியின் போது உருவாக்கப்பட்டது. இது பாக்கித்தானின் குடியரசுத் தலைவர் அயூப் கான் பதவி விலக செய்ய வழிவகுத்தது. இதன் நிறுவனர்கள் 1971 இல் வங்காளதேச விடுதலைப் போரை ஆதரித்தனர்.   வங்காளதேசத்தின் சுதந்திரத்திற்குப் பிறகு, இந்த அமைப்பு வங்காளதேச மகிளா பரிஷத் என மறுபெயரிடப்பட்டது. 

வங்காளதேச மகிளா பரிஷத் 1972 இல் வங்காளதேச அரசிடம் பரம்பரைச் சட்டங்களை மாற்றவும், பெண்களுக்கான இட ஒதுக்கீடு எண்ணிக்கையை அதிகரிக்கவும் கோரியது.  மேலும், பெண்களுக்கான இடஒதுக்கீட்டுக்கு நேரடித் தேர்தலை நடத்த வேண்டும் என்றும் அரசை கேட்டுக் கொண்டது.  இது 1976 இல் அதிகாரப்பூர்வமாக பதிவு செய்யப்பட்டது. ஐக்கிய நாடுகள் பொருளாதார மற்றும் சமூக சபையில் உறுப்பினராக உள்ளது.  1976 முதல் 1977 வரை, வங்காளதேசத்தில் வரதட்சணை நடைமுறைக்கு எதிராக கையெழுத்து சேகரிப்பு பிரச்சாரத்தை மேற்கொண்டது. 

1985 ஆம் ஆண்டில், வங்காளதேசமகிளா பரிஷத் ரோகியா சதன் என்ற பெண்கள் தங்குமிடத்தை நிறுவியது.  பின்னர், ரோகியா சதன் என்ற குடியிருப்பாளர்களால் உருவாக்கப்பட்ட ஒரு சிருஷ்டி என்ற நிறுவனத்தை நிறுவியது.  வங்காளதேச மகிளா பரிஷத் குடும்ப நீதிமன்றங்கள் ஆணை, 1985 மற்றும் பெண்கள் மற்றும் குழந்தைகள் அடக்குமுறை தடுப்புச் சட்டம், 2000 ஆகியவற்றிற்காக பிரச்சாரம் செய்தது.  இது 134 ஆயிரம் பதிவு செய்யப்பட்ட உறுப்பினர்களைக் கொண்டுள்ளது.  இது பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை குழுவுடன் இணைந்து பணியாற்றியுள்ளது.  கெய்ரோ பிரகடனத்தின் இலக்குகளை நிறைவேற்ற உழைக்கவும் உறுதியளித்தது. 

வங்காளதேச மகிளா பரிஷத்தின் தலைவர் ஆயிஷா கானம் ஜனவரி 2021 இல் இறந்ததையடுத்து  பிப்ரவரி 2021 இல், டாக்டர் பௌசியா முஸ்லம் இதன் தலைவராக தேர்ந்தெடுக்கப்பட்டார். மலேகா பானு பொதுச் செயலாளராக இருந்தார்.

மேலும் பார்க்கவும்
------------------

* மகிளா ஆத்ம ரக்ஷா சமிதி, MARS, பெங்கால் அமைப்பு 1942 உருவாக்கப்பட்டது, இந்தியப் பெண்களின் தேசிய கூட்டமைப்புக்கு முன்னோடி

மேற்கோள்கள்
-----------

வெளி இணைப்புகள்
---------------

1. ↑  *Field visit to Dinajpur with Bangladesh Mahila Parishad*, The Royal Norwegian Embassy in Dhaka, archived from the original on 4 March 2016, retrieved 2 January 2015
2. 1 2 3 4 5 6 7 8 9 10 11 12 13  .
3. 1 2 3  Hoque, Mofidul (2020-04-04). "Looking back at the 50 years of Bangladesh Mahila Parishad" (in en). .
4. ↑  "Bangladesh Mahila Parishad President Ayesha Khanam no more" (in en). 2021-01-02. .
5. ↑  "Fauzia Moslem new president of Bangladesh Mahila Parishad" (in en). 2021-02-07. .
மான் போன்ற விலங்குகள் தாவர உண்ணி (இலையுண்ணி)களாகும். இவை இலை, தழை போன்று தாவர (நிலைத்திணை) வகை உணவுகளையே உண்டு உயிர்வாழ்கின்றன.
**தாவர உண்ணி** அல்லது **இலையுண்ணி** (Herbivore) என்பது மரம், செடி, கொடி, புல் பூண்டு முதலியவற்றை உண்டு உயிர்வாழும் விலங்கு வகையைக் குறிக்கும். அதாவது இவ் விலங்குகள் ஊன் (இறைச்சி, புலால்) உண்ணுவதில்லை. ஆடு, மாடு, எருமை, மான், யானை, குதிரை முதலிய விலங்குகள் தாவர அல்லது இலை உண்ணிகளாகும். இவை பொதுவாக முதலான நுகரிகளாக (primary consumers) இருக்கும்.

விலங்குகள் தமது உணவை உட்கொள்ளும் முறையைக் கொண்டு மூன்று பிரிவாக வகைப்படுத்தப்படும். அவையாவன தாவர உண்ணி, ஊனுண்ணி, அனைத்துண்ணி ஆகும். தாவர உண்ணிகளுக்கு நேர் மாறாக சிங்கம் (அரிமா), புலி முதலிய விலங்குகள் இறைச்சி உண்ணும் ஊன் உண்ணி வகையைச் சார்ந்த விலங்குகளாகும்.

பொதுவாக விலங்குகள் தாவரங்களை உண்ணும்போதே அவை தாவர உண்ணி என்ற பெயரைப் பெறுகின்றன. உயிருள்ள தாவரங்களில் தமக்குத் தேவையான ஆற்றலைப் பெறும் பாக்டீரியா, அதிநுண்ணுயிரி போன்ற ஏனைய உயிரினங்கள் தாவர நோய்க்காரணிகள் எனப்படும். இறந்த தாவரங்களில் தமக்கான ஆற்றலைப் பெறும் பூஞ்சைகள் சாறுண்ணிகள் (Saprophytes) எனப்படும். ஒரு தாவரமானது, தனது உணவை வேறு தாவரத்தில் இருந்து பெறுமாயின் அது ஒட்டுண்ணித் தாவரம் எனப்படும்.

இவற்றையும் பார்க்க
------------------

* ஊனுண்ணிகள்
* அனைத்துண்ணிகள்
* பூச்சியுண்ணிகள்
* மீன் உண்ணிகள்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hygrophila|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**தென்றல் நகர்** என்பது தமிழ்நாட்டில் திருவண்ணாமலை மாவட்டத்தின் திருவண்ணாமலை தாலுகாவில் உள்ள  ஒரு நகர்ப்பகுதியாகும். 

இது திருவண்ணாமலை  தாலுகாவின் முக்கிய நகரமாகும். இது  திருவண்ணாமலை மாவட்ட முக்கிய நகர்ப்பகுதியிலிருந்து 2.9 கி. மீ. தூரத்தில் அமைந்துள்ளது. மேலும் மாநில முக்கிய நகரமான சென்னையில் இருந்து  158 கி.மீ. தூரத்தில் அமைந்துள்ளது.  .

திருவண்ணாமலையின் அருகிலுள்ள நகரங்கள் மற்றும் பஞ்சாயத்துகள்  2.9 கி. மீ தூரத்தில் உள்ளன. தென்மத்துார் 3.3 கி. மீ. தொலைவிலும் கீழ்நாச்சிப்பட்டு 3.4 கி. மீ. தொலைவிலும் , சின்னகஞ்சியநுார் 
3.8 கி. மீ. தொலைவிலும் நல்லபாளையம் 4.3 கி. மீ. தொலைவிலும் திருவண்ணாமலை நகரம்  2.6 கி. மீ தொலைவிலும் தண்ட்ராம்பட்டு 15.3 கிமீ தொலைவிலும் துறிஞ்சாபுரம் 
19.9 கி. மீ.தொலைவிலும் கீழ்பென்னாத்துார் 21.8 கி.மீ. தொலைவிலும் அமைந்துள்ளன.

விளக்கப்படங்கள்
---------------

தென்றல் நகர் 29,000 என்ற எண்ணிக்கையில் கூடுதலான மக்கள் தொகையைக் கொண்டது.  இதனால் இது திருவண்ணாமலையின் துணை நகர்ப்புறமாக விளங்குகிறது. திருவண்ணாமலை- சித்துார் தேசிய நெடுஞ்சாலையில்( NH 234A)   போளூர் நகரம் உள்ளது. அங்கு ஒரு ரயில் நிலையம் உள்ளது. காட்பாடி ரயில் பாதை போளூர் மற்றும்வ தென்றல் நகர் வழியாகச் செல்கிறது.

மேற்கோள்கள்
-----------

Jump up ↑ தினமணி செய்தி 7 மாவட்டங்களுக்கு புதிய காவல்துறைக் கண்காணிப்பாளர்கள்

Jump up ↑ 

பரணிடப்பட்டது 2016-03-05 at the வந்தவழி இயந்திரம்
Jump up ↑  பரணிடப்பட்டது 2015-04-17 at the வந்தவழி இயந்திரம்

வெளி இணைப்புகள்
---------------

திருவண்ணாமலை மாவட்ட அதிகாரப்பூர்வ வலைத்தளம்
சுப்ரமண்யா முதல் சகலேசுபூர் வரை செல்லும் இரயில்
சுப்ரமண்யா (*Subramanya*) என்பது இந்தியாவின் தெற்கு கன்னட மாவட்டத்தில் சுல்லியா வட்டத்தில் அமைந்துள்ள ஒரு கிராமமாகும். குக்கே சுப்ரமண்யர் கோயில் இங்கு அமைந்துள்ளது. இது மங்களூரிலிருந்து சுமார் 105 கிலோமீட்டர் (65 மைல்) தொலைவில் உள்ளது. இது இரயில் மற்றும் சாலை வழியாக இணைக்கப்பட்டுள்ளது. இதற்கு முதலில் "குக்கே பட்டணம்" என்று பெயரிடப்பட்டது.

யாத்ரீக மையம்
-------------

 குக்கே சுப்பிரமண்யா கோயில்
இந்த கிராமம் சுப்ரமண்யாவில் உள்ள குக்கே சுப்ரமண்யர் கோயிலுக்கு வருகை தரும் யாத்ரீகர்களுக்கான அணுகுமுறை மற்றும் ஓய்வு இடமாகும். இந்த கிராமம் குமாரதாரா ஆற்றால் சூழப்பட்டுள்ளது. குமாரதாராவின் துணை நதியான தர்ப்பன தீர்த்தம் கோயிலுக்குப் பின்னால் பாய்கிறது.

வாசகியும் பிற பாம்புகளும் சுப்பிரமண்ய கடவுளின் கீழ் சுப்ரமண்யத்தில் உள்ள குகைகளில் தஞ்சம் புகுந்தனர் என்பது நம்பிக்கை. இங்கே சுப்ரமண்யரை பாம்பாக வணங்குகிறார்கள்.

போக்குவரத்து
------------

மங்களூர், பெங்களூர், தர்மஸ்தலா, மைசூர் போன்றவற்றிலிருந்து குக்கே சுப்ரமண்யாவை சாலை வழியாக அடையலாம். பெங்களூரிலிருந்து வரும் பாதை ஹாசனிலிருந்து சக்லேசுபூர் பிரிவு வழியாக இணைக்கப்பட்டுள்ளது. பிசில் காடுகள் வழியாக இதை அடைய மற்றொரு பாதை உள்ளது. சாலைகள் மிகவும் மோசமாக இருப்பதால் பலர் இந்த வழியைத் தவிர்க்கிறார்கள். இப்போது பிசில் பாதையை சீரமைப்பதற்கான திட்டத்தை அரசாங்கம் தொடங்கியுள்ளது. இங்கிருந்தும் பிற இடங்களிலிருந்தும் கர்நாடக போக்குவரத்துக் கழகம் தினசரி பேருந்துகளை இயக்குகிறது. 115 கிலோமீட்டர் (71 மைல்) தொலைவில் உள்ள மங்களூர் சர்வதேச விமான நிலையம் அருகிலுள்ள விமான நிலையமாகும். அருகிலுள்ள ரயில் நிலையம் மங்களூர்-பெங்களூர் ரயில் பாதையில் சுப்ரமண்யா சாலை இரயில் நிலையம் ஆகும். இது குக்கே சுப்ரமண்யாவிலிருந்து 12 கிலோமீட்டர் (7.5 மைல்) தொலைவில் உள்ளது. பெங்களூரு மங்களூரிலிருந்து பயணிகள், விரைவு இரயில் சேவைகள் உள்ளன.

மேலும் காண்க
------------

* மங்களூர்

குறிப்புகள்
-----------

1. ↑  "Subramanya". இந்திய அரசு.. பார்த்த நாள்: 5 June 2015.
2. ↑  "Kukke Subrahmanya Swamy Temple" இம் மூலத்தில் இருந்து 1 செப்டம்பர் 2006 அன்று. பரணிடப்பட்டது.. .
3. ↑

வெளி இணைப்புகள்
---------------

* "Kukke Subrahmanya Temple" by Mangalore.com
* "Subrahmanya" by Templenet.com
* "Kukke Temple"  பரணிடப்பட்டது 2019-05-11 at the வந்தவழி இயந்திரம்
* Visit Kukke Subramanya Temple Website
*இலங்கையில் உள்ள ஆலங்குளம் என்ற கட்டுரைக்கு ஆலங்குளம் (முல்லைத்தீவு) என்பதனைப் பார்க்க*.

**ஆலங்குளம்** (ஆங்கிலம்:Alangulam), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் ஒரு சிற்றூர் ஆகும்.

இவ்வூரின் சிறப்பு
-----------------

அரசு சீமைக்காரை ஆலை

புவியியல்
---------

இவ்வூரின் அமைவிடம் 8°52′N 77°30′E﻿ / ﻿8.87°N 77.5°E﻿ / 8.87; 77.5 ஆகும். கடல் மட்டத்தில் இருந்து இவ்வூர் சராசரியாக 127 மீட்டர் (416 அடி) உயரத்தில் இருக்கின்றது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 4,965 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். ஆலங்குளம் மக்களின் சராசரி கல்வியறிவு 77% ஆகும். இதில் ஆண்களின் கல்வியறிவு 86%, பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியது. ஆலங்குளம் மக்கள் தொகையில் 8% ஆறு வயதுக்குட்பட்டோர் ஆவர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2016-03-03 அன்று. பரணிடப்பட்டது.. .
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2015-05-18 அன்று. பரணிடப்பட்டது.. .
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-04-16 அன்று. பரணிடப்பட்டது.. .
4. ↑  "Alangulam". *Falling Rain Genomics, Inc*.. பார்த்த நாள்: அக்டோபர் 19, 2006.
5. ↑  "இந்திய 2001 மக்கள்தொகை கணக்கெடுப்பு" இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: அக்டோபர் 19, 2006.
விமானப் படைத் தளபதி **பூபூ** (Fufu) (அல்லது **ஃபோ ஃபோ** அல்லது ஃபுஃபு ; 1997–2015) தாய்லாந்தின் பட்டத்து இளவரசராக இருந்த மகா வச்சிரலோங்கோனின் செல்லப்பிராணியாகும். இது இளவரசனுக்கு மிகவும் பிடித்தமான நாயாகும். மேலும் அவருடன் அரச ஈடுபாடுகளில் அடிக்கடி உடன் சென்றது. இளவரசரின் கூற்றுப்படி, அவரது இரண்டாவது மகள் சிறிவண்ணாவரி நரிரதானா பாங்காக்கின் சதுச்சக் சந்தையில் இருந்து சில முயல்கள், வெள்ளெலிகள் மேலும் பிற நாய்களுடன் சுமார் ஒரு மாத வயதில் இந்த நாயையும் வாங்கினார். நாய் "மிகவும் அழகாக இருந்தது, ஆனால் மிகவும் பலவீனமாகத் தோன்றியது" என்றார். மேலும், அவரது மகளின் இளம் வயது காரணமாக நாய் அரண்மனை ஊழியர்களால் செல்லப்பிராணி தங்குமிடம் ஒன்றில் வைக்கப்பட்டது.  திசம்பர் 2006 இல் நாகோன் பாத்தோமில் நடந்த தாய்லாந்து பெரிய நாய் கண்காட்சியின் போது தோன்றியதைத் தவிர, இந்த நாய் எப்போதாவதுதான் பொது இடத்திற்கு வெளிக்கொண்டு வரப்பட்டது. கண்காட்சியின்போது இந்த நாய் "கவர்ச்சியை வெளிப்படுத்தியது. மேலும், புத்திசாலித்தனமான சண்டையிட்டது" என்று கூறப்பட்டது. 

2009 ஆம் ஆண்டில், இளவரசரின் மூன்றாவது மனைவி இளவரசி சிறீராஸ்மியைப் பற்றிய ஒரு காணொளிக்காட்சி வெளிப்பபட்டபோது அவர் *பிகினி* போன்ற ஒரு ஆடையை அணிந்து கொண்டு நாய்க்கு பிறந்தநாள் கேக்கை ஊட்டியபோது இந்த நாய் பரவலான மக்கள் கவனத்திற்கு வந்தது.  இளவரசனின் எதிரிகளால் கசிந்ததாக கருதப்பட்ட இந்த கானொளி, தாய்லாந்தில் ஒரு பரபரப்பை ஏற்படுத்தியது. மேலும், நோய்வாய்ப்பட்ட தாய் மன்னர் பூமிபால் அதுல்யாதெச்சின் வெற்றிக்கான உரிமைக்கான மறைக்கப்பட்ட போராட்டத்தை அம்பலப்படுத்தியது. 

சில மாதங்களுக்குப் பிறகு, அமெரிக்க தூதர் *ரால்ப் எல். பாய்ஸ்* இளவரசரருடன் ஒரு விருந்தில் கலந்து கொண்டார். அதில் நாய் "காலில் உறையணிந்து கொண்டு "தோன்றியது. தாய் பேரரசின் விமானப்படையில் இந்த நாய் விமானத் தலைமை தளபதி பதவிக்கு "பதவி உயர்வு" பெற்றதாக *பாய்ஸ்* மேலும் தெரிவித்தார்.  வாசிங்டனுக்கான தூதரின் கூற்றைக் காடடி, பின்னர் விக்கிலீக்ஸ் இவ்வாறு செய்தி ஒன்றை வெளியிட்டது. "ஒரு கட்டத்தில் இசைக்குழுவின் வாசிப்பின்போது இந்த நாய் மேசையில் குதித்து, விருந்தினர்களின் தண்ணீரைத் தட்டிவிடத் தொடங்கியது. விமான தலைமைஏர் சீஃப் மார்ஷலின் வினோதங்கள் 600-க்கும் மேற்பட்ட பார்வையாளர்களின் முழு கவனத்தையும் ஈர்த்தது. நகரத்தின் இந்த பேச்சாகவே இருந்தது. "

2015 ஆம் ஆண்டின் முற்பகுதியில் ஃபுஃபு மரணடைடைந்தத் தொடர்ந்து நான்கு நாட்கள் புத்தசமயத்தின்படி இறுதி சடங்குகளும், நாயின் தகனமும் நடைபெற்றது. இதைப்பற்றியப் படங்கள் தாய்லாந்தில் சமூக ஊடகங்களில் பரவலாக பகிரப்பட்டன.

மேற்கோள்கள்
-----------

1. ↑
2. ↑  "The Week That Was : Playful Palace poodle piques pet-loving Prince". *The Nation* (Bangkok) இம் மூலத்தில் இருந்து 6 February 2015 அன்று. பரணிடப்பட்டது.. .
3. ↑  "Tongdaeng progeny put through paces". *The Nation* (Bangkok) இம் மூலத்தில் இருந்து 4 மார்ச் 2016 அன்று. பரணிடப்பட்டது.. .
4. ↑  McDonald, Hamish (February 12, 2011). "Thai politics becomes a dog's dinner". Sydney. .
5. 1 2  Marshall, Andrew MacGregor (5 February 2015). "Thai crown prince's poodle, Air Chief Marshal Foo Foo, has been cremated". *The Guardian* (London). .
**கார்த்திக் ராஜா** தமிழ்த் திரைப்பட இசையமைப்பாளர்களில் ஒருவர் ஆவார். இவர் இசையமைப்பாளர் இளையராஜாவின் மகன் ஆவார். கார்த்திக் ராஜா இந்தியாவின் சென்னையைச் சேர்ந்த ஒரு இந்திய இசையமைப்பாளர். தமிழ்த் திரைப்படமான பாண்டியன் (1992) திரைப்படத்தில் இசையமைப்பாளராக அறிமுகமானார். விமர்சன ரீதியாகவும் வணிக ரீதியாகவும் பாராட்டப்பட்ட பல திரைப்படங்களுக்கு இசையமைத்தார்.

தனிப்பட்ட வாழ்க்கை
------------------

கார்த்திக் ராஜா இசை அமைப்பாளர் மேஸ்ட்ரோ இளையராஜாவின் மூத்த மகன். அவரது சகோதரர் யுவன் சங்கர் ராஜா மற்றும் தமிழ் திரைப்பட இசை இயக்குநர்கள் மற்றும் பின்னணி பாடகர்களான சகோதரி பவதாரிணி ஆகியோர் அவருடன் குறிப்பிடத்தக்க திட்டங்களில் பணியாற்றியுள்ளனர். சென்னையில் உள்ள செயின்ட் பேட்ஸ் பள்ளி மற்றும் பாஸ்டன் மெட்ரிகுலேஷன் மேல்நிலைப்பள்ளியில் தனது பள்ளிப்படிப்பை செய்தார். 8 ஜூன் 2000 அன்று, கார்த்திக் ராஜா இந்தியாவின் ஆந்திராவின் திருப்பதியில் ராஜா ராஜேஸ்வரியை மணந்தார்.

தொழில்
------

இசைக்கலைஞர்களின் குடும்பத்தில் பிறந்த இவர், சிறு வயதிலேயே பல்வேறு வகையான இசையை வெளிப்படுத்தினார். டிரினிட்டி ஸ்கூல் ஆஃப் மியூசிக், முக்கியமாக பியானோவில் (ஜேக்கப் ஜானுடன் இணைந்தவர்) மேற்கத்திய கிளாசிக்கல் இசையில் முறையான பயிற்சி பெற்றார். டி. வி. கோபாலகிருஷ்ணன் மற்றும் மலையாள இசையமைப்பாளர் வெ. தட்சிணாமூர்த்தி ஆகியோரிடமிருந்தும் கர்நாடக இசையில் பயிற்சி பெற்றார்.

ஒரு குழந்தையாக இருந்தபோது, ​​அவர் அடிக்கடி தனது தந்தையுடன் ரெக்கார்டிங் ஸ்டுடியோக்களுக்கு வருவார். தனது 13 வயதில் கார்த்திக் ராஜா தமிழ்த் திரைப்படமான நினைக்க தெரிந்த மனம் (1987)இன் கண்ணுக்கம் பாடலுக்கு விசைப்பலகை வாசித்தார். நாயகன் திரைப்படத்தின் ஒலிப்பதிவுக்கு விசைப்பலகை வாசிப்பது உட்பட இதுபோன்ற பல பயணங்களைத் தொடர்ந்தார். கார்த்திக் தனது தந்தைக்கு பல பதிவுகளையும் ஏற்பாடு செய்ததோடு, பாண்டியன் (1992) திரைப்படத்திற்காக தனது முதல் பாடலான "பாண்டியனின் ராஜ்ஜியத்தில்" மற்றும் ஆத்மா (1993) திரைப்படத்திற்காக "நினைக்கின்ற பாதையில்" பாடலுக்கு இசையமைத்தார். இந்த நேரத்தில், அவர் தொலைக்காட்சி தொடரான விவிலியத்திற்கு பின்னணி இசையை இயற்றினார்.

1996 ஆம் ஆண்டில் அலெக்சாண்டர் என்ற தமிழ் திரைப்படத்தின் மூலம் முழு அளவிலான இசையமைப்பாளராக அறிமுகமானார். அதைத் தொடர்ந்து மாணிக்கம் திரைப்படத்திற்காக இசையமைத்தார். பின்னர் பல வெற்றிப் படங்களுக்கு இசையமைக்க வாய்ப்பைப் பெற்றார். குறிப்பாக உல்லாசம், நாம் இருவர் நமக்கு இருவர் , காதலா காதலா மற்றும் டும் டும் டும் போன்றவையாகும். கிரஹனுடன் இந்திப் படங்களிலும் அறிமுகமானார். இது சிறந்த புதிய திறமைக்கான ஆர்.டி. பர்மன் விருதை பெற்றுத் தந்தது.

இசையமைத்த சில திரைப்படங்கள்
---------------------------

* *மாணிக்கம்*
* *உல்லாசம்*
* *அலெக்சாண்டர்*
* *நாம் இருவர் நமக்கு இருவர்*
* *உள்ளம் கொள்ளை போகுதே*
* *டும் டும் டும்*
* *ஆல்பம்*
* *ரகசியமாய்*
* *குடைக்குள் மழை*
* *நெறஞ்ச மனசு*
* *நாளை*
* *மனதோடு மழைக்காலம்*
* *சகாப்தம்*
* *முருகா*

மேற்கோள்கள்
-----------

1. ↑  Krithika Reddy, T (23 October 2009). "Yuvan Unplugged". *தி இந்து*. .
2. ↑  Krithika Reddy, T (3 April 2009). "Karthik Raja croons for Yuvan". *www.indiaglitz.com* இம் மூலத்தில் இருந்து 5 ஏப்ரல் 2009 அன்று. பரணிடப்பட்டது.. .
3. ↑  Ashok Kumar, S. R (7 November 2008). "On a creative trip". *தி இந்து* இம் மூலத்தில் இருந்து 8 நவம்பர் 2012 அன்று. பரணிடப்பட்டது.. .
**ஆர். பி. உதயக்குமார்** என்பவர் ஒரு தமிழக அரசியல்வாதியும் முன்னாள் அமைச்சரும் ஆவார். இவர் தமிழ்நாடு சட்டமன்ற எதிர்க்கட்சித் துணைத் தலைவராக உள்ளார். இவர் பி. காம். பி. எல். எம். எஸ். டபிள்யூ படித்துள்ளார். 2011 ஆம் ஆண்டு நடந்த சட்டமன்ற தேர்தலில், சாத்தூர் தொகுதியில் போட்டியிட்டு வெற்றி பெற்று, தகவல் தொழில்நுட்ப அமைச்சராக பணியாற்றினார். பின்னர் 2016 ஆம் ஆண்டு நடந்த சட்டமன்றத் தேர்தலில் திருமங்கலம் தொகுதியில் போட்டியிட்டு, வருவாய்த்துறை அமைச்சராக நியமிக்கப்பட்டார். இவர் அண்ணா திராவிட முன்னேற்றக் கழகத்தைச் சேர்ந்தவர்.
2021 ஆம் ஆண்டில் நடைபெற்ற சட்டமன்றத் தேர்தலில் திருமங்கலம் தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள்
-----------

1. ↑  "சட்டப்பேரவையில் எதிர்க்கட்சி துணைத் தலைவர் இருக்கை உதயகுமாருக்கு ஒதுக்கீடு: ஓபிஎஸ் இருக்கை மாற்றம்". 2024-02-14. .
2. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016.. பார்த்த நாள்: 29 மே 2016.
3. ↑  "16th Assembly Members". Government of Tamil Nadu.. பார்த்த நாள்: 2021-05-07.

வெளியிணைப்புகள்
---------------

* தமிழ்நாட்டு அமைச்சரவைப் பட்டியல்-2016, தமிழ்நாடு அரசு இணையதளம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/வார்டு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வார்டு ஈப்பிடிப்பான்** (*Ward's flycatcher*)(*சூடோபியாசு வார்டி*), வார்டு ஈப்பிடிப்பான் வாங்கா என்றும் அழைக்கப்படுகிறது. இது *வாங்கிடே* குடும்பத்தில் உள்ள ஒரு பறவை சிற்றினம் ஆகும். இது ***சூடோபியாசு*** பேரினத்தின் ஒற்றை வகை உயிரலகு ஆகும். இது மடகாசுகரில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

இதன் பொதுவான பெயர் மற்றும் இலத்தீன் இருசொற்கள் இங்கிலாந்து இயற்கை ஆர்வலர் கிறிஸ்டோபர் வார்டை நினைவுகூருகின்றன. இவர் பறவையின் மாதிரி வகையைச் சேகரித்தார்.

மேற்கோள்கள்
-----------

வார்ப்புரு:Corvides

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2223781
* விக்கியினங்கள்: Pseudobias wardi
* BirdLife: 22707821
* BOLD: 117884
* ஈபேர்டு: warfly1
* GBIF: 2492307
* iNaturalist: 8643
* IRMNG: 10761957
* ITIS: 562518
* IUCN: 22707821
* என்.சி.பி.ஐ: 272848
* Xeno-canto: Pseudobias-wardi

 |

1. ↑  BirdLife International (2016). "*Pseudobias wardi*". *IUCN Red List of Threatened Species*. **2016**: e.T22707821A94138996. doi:10.2305/IUCN.UK.2016-3.RLTS.T22707821A94138996.en. Retrieved 12 November 2021.
தென்மேற்கு பருவக்காற்று குறித்து எழுதுக?
இந்தியாவில் தென்மேற்கு பருவப் பெயர்ச்சிக் காற்றின் நகர்ச்சியும் துவங்கும் நாட்களும்
தென்மேற்கு பருவப் பெயர்ச்சிக் காற்று இந்தியாவில் சூன் முதல் செப்டம்பர் வரை 4மாதங்கள் வீசும் பருவப் பெயர்ச்சிக் காற்று ஆகும். கோடை காலத்தில் தார் பாலைவனம் மற்றும் அதைச்சுற்றியுள்ள இந்தியாவின் வட, நடுப்பகுதிகள் சூடாவதால் அங்கு குறைந்த காற்றழுத்தம் உண்டாகிறது. அதை ஈடு செய்ய ஈரப்பதம் மிக்க காற்று இந்தியாவின் இந்தியப் பெருங்கடலின் தென் மேற்கு பக்கத்திலிருந்து அப்பகுதியை நோக்கி வீசுகிறது.இந்தக் காற்று இமயமலைகளில் முட்டி மேலெழுந்து தீபகற்ப இந்தியாவில் மழை மேகங்களை குவிக்கிறது. இம்மேகங்கள் இமயமலையைத் தாண்டமுடியாத நிலையில் மேலே எழுகின்றன. இதனால் வெப்பம் குறைந்து மழையாகப் பெய்கிறது. சூன் 1 ஆம் தேதி கேரளம்|கேரளத்தின் முனையில் துவங்கும் இப்பருவ மழை படிப்படியாக முன்னேறி கடலோரக் கர்நாடகாவில் சூன் முதல்வாரத்திலும் மும்பை மற்றும் கொங்கண் கடற்கரைப் பகுதிகளில் சூன் இரண்டாம் வாரத்திலும் துவங்குகின்றன. தலைநகர் தில்லியில் சூலை மாதம் துவங்குகிறது. கொல்கத்தா மற்றும் வடகிழக்கு மாநிலங்களில் சூன் முதல்வாரத்தில் பருவமழை துவங்குகின்றது. இந்த மழைக்காலத்தில் இந்தியாவில் சில பகுதிகள் வரை மழைநீர் பெறுகின்றன.

பிரிவுகள்
---------

இந்தப் பருவப் பெயர்ச்சிக் காற்றினை அவை வீசும் பகுதிகளைக் கொண்டு *அரபிக்கடல் கிளை* என்றும் *வங்காள விரிகுடாக் கிளை* என்றும் இரு பிரிவுகளாகப் பிரிக்கலாம்.

*அரபிக்கடல் கிளை* மேற்குத் தொடர்ச்சி மலையைத் தாக்கி கேரளாவிலிருந்து மேற்குத்தொடர்ச்சி மலையின் மேற்குப் பகுதியில் வழிநடத்தப்பட்டு கருநாடகம்,கொங்கண் மற்றும் குசராத் வரை கடலோரப் பகுதிகளுக்கு மழை தருகிறது. மேற்குத் தொடர்ச்சி மலையின் கிழக்கில் உள்ள நிலப்பகுதிகள் மலையினால் தடுக்கப்படுவதால் அவ்வளவு மழை பெறுவதில்லை. இவை *மழை மறைவுப் பகுதிகள்* என்று அழைக்கப்படுகின்றன.

வங்காள விரிகுடாக் கிளை வங்காள விரிகுடாவிலிருந்து வங்காளம் மற்றும் வடகிழக்கு மாநிலங்களில் மழை பெய்விக்கிறது.இக்காற்றினால் கிழக்கு இமயமலையிலுள்ள மேகாலயாவில் சிரபுஞ்சி என்னுமிடத்திலிருந்து 16 கி.மீ மேற்கிலுள்ள மௌசின்ரம் என்னுமிடத்தில் உலகிலேயே மிகக் கூடுதலாக மழைபெறும் இடம் உள்ளது. இமயமலையினால் காற்று மேற்கு நோக்கி திசை திருப்பப்பட்டு கங்கைச் சமவெளி முழுவதும் மழை தருகிறது.

பயன்கள்
-------

இந்தியாவின் பெரும்பகுதிகள் இந்த மழையினால் பயனடைகின்றன. இப்பருவ மழைத் துவங்க சிறிது கால தாமதம் ஏற்பட்டாலும் அது இந்திய விவசாயத்தையும் பொருளியலையும் பாதிக்கிறது. மழை மறைவுப் பகுதிகளிலும் மேற்கிலிருந்து கிழக்காக ஓடும் ஆறுகளால் நீர் வரப்பெற்று விவசாயம் தழைக்கிறது.

வெளியிணைப்புகள்
---------------

* The monsoon arrives
நரிப் பழம்

வகைப்பாடு
---------

தாவரவியல் பெயர் : *கிட்நோரா எஸ்குலேண்டா* **Hydnora esculenta**

குடும்பம் : கிட்நோரேசியீ (Hydnoraceae)

### இதரப் பெயர்

* **பப்பூன்ஸ் உணவு** (Hydnoraceae)

நரிப் பழச்செடி

செடியின் அமைவு
--------------

இது ஒரு ஒட்டுண்ணிச் செடியாகும். இதனுடைய வேர் சவுக்கு மரம், அக்கேசியா போன்ற மரங்களின் வேர்களில் புகுந்து உணவை உறிஞ்சிகின்றன. இது தரையின் அடியிலேயே இருக்கிறது. செடி தரைக்கு மேல் வருவதில்லை. இதற்கு இலைகள் கிடையாது. இதனுடைய தண்டு தரையின் உள்ளே 10 அடி நீளத்திற்கு இருக்கிறது. தண்டின் பட்டை தோல் போல் உள்ளது. இதனுடைய பூ வித்தியாசமானது. எப்போது பூ வெடிக்குமோ அப்போது மட்டுமே தரைக்கு மேல் வெளியே வந்து வெடிக்கிறது. இத தடிப்பாக தோல் போல் உள்ளது. இப்பூவின் வெளிப்புறம் செம்பழுப்பு நிறத்திலும் உள்பகுதி இளம் சிவப்பு நிறத்திலும் உள்ளது. இதன் பிறகு தரையின் கீழ் உருண்டையான பழம் உருவாகிறது. இப்பழம் நரிக்கு நன்கு பிடிக்கும். மேலும் இப்பழத்தை வாலில்லாக்குரங்கு (Babboon) தேடி இவற்றை சாப்பிடுகிறது. இச்செடி தென் அமெரிக்காவில் வாழ்கிறது.

இளம் விதைகள்

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001



1. ↑   *சிறிதும் - பெரியதும்*. அறிவியல் வெளியீடு. .
**நித்யா ஆனந்து** (*Nitya Anand*, 1 சனவரி 1925 – 27 சனவரி 2024) என்பவர் ஒர் இந்திய விஞ்ஞானி ஆவார். இவர் பிரித்தானிய இந்தியாவில் 1925 ஆம் ஆண்டு சனவரி மாதம் முதல் தேதியன்று பிறந்தார். இலக்னோ நகரிலுள்ள மத்திய மருந்து ஆராய்ச்சி நிறுவனத்தில் இயக்குநராக பல ஆண்டுகள் பணியாற்றினார்.. இந்திய மருந்தியல்நூல் ஆணையம் அதன் அறிவியல் ஆலோசனை அமைப்புக்கு இவரை 2005 ஆம் ஆண்டு தலைவராக நியமித்தது. இந்திய அரசாங்கம் 2012 ஆம் ஆண்டு பத்மசிறீ விருது வழங்கி சிறப்பித்தது .

நித்யா ஆனந்து ரேன்பாக்சி அறிவியல் அறக்கட்டளையின் தலைவராகவும் பணியாற்றினார்.

மேற்கோள்கள்
-----------

1. ↑  "Indian Fellow". INSA. 2016.. பார்த்த நாள்: May 13, 2016.
2. ↑  "Padma Awards". Ministry of Home Affairs, Government of India. 2015 இம் மூலத்தில் இருந்து நவம்பர் 15, 2014 அன்று. பரணிடப்பட்டது... பார்த்த நாள்: July 21, 2015.

வெளி இணைப்புகள்
---------------

* Biography
* Pharmabiz News பரணிடப்பட்டது 2007-03-10 at the வந்தவழி இயந்திரம்
* IASc Wepgabe on Nitya Anand

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* செக் குடியரசு
* நெதர்லாந்து

 |
| மற்றவை | 
* IdRef

 |